રોગ વિશેટાઈફોઈડ રોગ સાલ્મોનેલા ટાઈફી નામક બેક્ટેરીયા દ્વારા ફેલાય છે. આ રોગ દુષિત પાણી-ખોરાક કે ગંદા હાથ દ્વારા ફેલાય છે. બેક્ટેરીયાના ચેપની અસરથી આંતરડામાં સોજો આવવાથી શરુઆતી લક્ષણૉમાં ભારે તાવ – ઉધરસ – ઉલ્ટી ઉબકા કે હળવા ઝાડા જોવા મળે છે. આ તબક્કે સામાન્ય રીતે ટાઈફોઈડનુ નિદાન અઘરુ હોય છે પરંતુ બીજા અઠવાડીયામાં આ બિમારીના વધુ ગંભીર જણાય છે અને તાવનુ પ્રમાણ વધે છે સાથે ભૂખ ન લાગવી – થાક – પેટનો અસહ્ય દુઃખાવો – બેચેની વિ. જોવા મળે છે. આવા સમયે ટાઈફોઈડનું નિદાન લોહી તપાસ દ્વારા શક્ય છે અને મોટા ભાગના દર્દીઓને હોસ્પીટલાઈઝ કરવા પડે છે. ટાઈફોઈડની જો આ તબક્કે સારવારન થાય તો તેની ગંભીર અસરો જેવી કે ન્યુમોનિયા- આંતરડામાં ચાંદા પડવાથી સંડાસમાં લોહી પડવુ – આંતરડુ ફાટી જવાથી સર્જાતી જીવલેણ સમસ્યા- મગજ પર સોજો આવી જવો વિ. પણ થઈ શકે છે.